A l’aventure va Gauvain,

va de par Dieu,

puis qu’amer m’est, le temps et lieu

en est prochain.

Perte ou gaigne, sans penser bain, 5

j’ai mis an gieu:

a l’aventure [va Gauvain,

va de par Dieu].

On dit qu’amour fait cuer humain

saige et soubtieu: 10

s’ameray de cuer ent[ier pi]eu,

pres ou lontain.

[A] l’aventure [va Gauvain,

va de par Dieu,

puis qu’amer m’est, le temps et lieu 15

en est prochain].

Je ris, je chante, je m’esbas,

je ne scay s’il m’est mal ou bien;

j’aime tout et si n’ayme rien,

je sui en boin point, ne suy pas.

Il n’est honme qui ne fust las 5

du grant annuy que je soustien;

je ris [je chante, je m’esbas,

je ne scay s’il m’est mal ou bien].

[... -as]

[... -ien] 10

[... -ien]

[... -as]

[Je ris, je chante, je m’esbas,

je ne scay s’il m’est mal ou bien;

j’aime tout et si n’ayme rien, 15

je sui en boin point, ne suy pas.]

Li dieus d’amours, sires de vrais amans

a fait e dit qu’a luy vieg[n]ent parler

tout chil qui li vuellent estre servans

et que bonne amor [...]mer.

Car il [v]oit bien qu’on en vuelt abuser 5

et qu’en amours n’a riens que traïson,

si en fera tres grant correcïon.

Ceste nouvelle est venue av[i]sans

main et mainte qui ne font que trambl[er]

de peur qu’il ont, et crient: «Las, dolans! 10

Coment poray ce jugement passer?».

Mais ne leur vault ne gemir ne plourer:

dez maulz sera faite inquisicïon,

[s]i [e]n f[e]ra tres grant curreccïon.

S’a fet savoir a tous les bienvolans 15

que traytours, o[u] qu’o[n] les puet trouver,

[s]oyent tenus [e]n las de f[e]r cloans,

desques jamais ne se pu[i]ss[e]nt oster:

la les f[e]ra de male mort fine[r]

et leur faulz tours metre a destruccïon, 20

si en fera tres grant correcïon.

Mon seul voloir, ma souverayne joye,

tout le plaisir que j’ay de vous me vient,

pour quoy mon cuer si tres joyeux se tient

qu’andire une autre j[amais] ne vodroye.

N’est ce rayson? Si, est. Ou que je soye, 5

cuer doulx, de vous sans sejour luy souvient,

mon seul voloir, [ma souverayne joye.

Tout le plaisir que j’ay de vous me vient],

dont vo beauté par valour si l’esjoye,

vo doulx parler de confort le soustient; 10

dont vous mercy, non pas comme a par tient

mais humblement, car mieux je ne saroye,

mon seul [voloir, ma souverayne joye,

tout le plaisir que j’ay de vous me vient,

pour quoy mon cuer si tres joyeux se tient 15

qu’andire une autre jamais ne vodroye].

Certes, m’amour, c’est ma vye et ma joye

que quant j’esay ton doulx cuer en playsir,

que je desir veïr sans departir,

[... -oye].

N’en ce monde autre avoir je ne vodroye 5

fors seulement toy complaire et cherir;

certes, [m’amour, c’est ma vie et ma joye

que quant j’esay ton doulx cuer en playsir].

Par ce parti mon cuer m’amour t’ottroye

sans le changier jamais ne retollir. 10

Tu es mon bien, mon loyaul souvenir,

pour ce te pry qu’aynssy de moy te voye.

Certes, m’amour, c’est ma vie et ma joye

[que quant j’esay ton doulx cuer en playsir

que je desir veïr sans departir] 15

[... -oye].

Pour la doulour, l’annoy, le grief martire

et le tourment que j’ay pour mon amy,

suy celle quy n’ay bon jour ne demy

quant ne le voy, que ainsy me martire.

Joye me fuit, tristesse si me tire, 5

flambe art et bruit le cuer et corps de my

pour [la doulour, l’annoy, le grief martire

et le tourment que j’ay pour mon amy].

[... -ire]

[... -y]

[... -y]

[... -ire]

[Pour la doulour, l’annoy, le grief martire

et le tourment que j’ay pour mon amy,

suy celle quy n’ay bon jour ne demy

quant ne le voy, que ainsy me martire.]

Qui dolente n’aura veu en sa vie

viengne vëoir moy, qui suy sans confort

en desespoir, plainne de desconfort,

dont il convient que briefment je desvie.

Car il n’est jeu n’esbat dont j’oye envie 5

ne nul plaisir fors plaindre a grant effort:

qui dolente [n’aura veu en sa vie

viengne vëoir moy, qui suy sans confort].

[... -ie]

[... -ort]

[... -ort]

[... -ie]

[Qui dolente n’aura veu en sa vie

viengne vëoir moy, qui suy sans confort

en desespoir, plainne de desconfort,

dont il convient que briefment je desvie.]

Se par plour ou par dueil mener

peusse morir, voir je moroye,

en moy si n’est solas ne joye

quant voy mon amy en aler.

Tristes sui de tout mon penser, 5

car de parfait cuer je l’amoye;

se par [plour ou par dueil mener

peusse morir, voir je moroye].

Cy ne me plet, tout m’est amer,

deport trouver je ne saroye 10

et confort trop loins je queroye

ains que je la peüse trouver:

se par plour [ou par dueil mener

peusse morir, voir je moroye,

en moy si n’est solas ne joye 15

quant voy mon amy en aler].

Se par plour ou par dueil mener

peuse mon dous amy rayvoir,

je [plo]roye, car tout pour voir

mon cuer ne fait que regretter.

En tout le monde n’a son per , 5

mais je seroye en doulx espoir

se par plour [ou par dueil mener

peuse mon dous amy rayvoir]:

son noble atour, son doulx parler,

qui tant plaisant fait a vëoir 10

que ja ne vodroye doloir.

Pour dolour que peusse endurer,

se par plour [ou par dueil mener

peuse mon dous amy rayvoir

je ploroye, car tout pour voir 15

mon cuer ne fait que regretter].

Je vous pri que j’aye un baysier

de vo belle bouche vermeille,

s’aray joye non paraille

de che biel jour de may primier.

[... -ier] 5

[... -eille]

[Je vous pri que j’aye un baysier

de vo belle bouche vermeille]

[... -ier]

[... -eille] 10

[... -eille]

[... -ier]

[Je vous pri que j’aye un baysier

de vo belle bouche vermeille,

s’aray joye non paraille 15

de che biel jour de may primier.]

Pour mesdisans ne pour leur faulx parler

je ne layray que ne soye joyeuse,

j’ay bon espoir et seray [plus] songneuse

de ben faire, se les feray crever.

Asés puellent et mentir et gengler 5

il ne m’en chaut, ja n’en serray yreuse:

[pour mesdisans ne pour leur faulx parler

je ne layray que ne soye joyeuse].

[... -er]

[... -euse] 10

[... -euse]

[... -er]

[Pour mesdisans ne pour leur faulx parler

je ne layray que ne soye joyeuse,

j’ay bon espoir et seray [plus] songneuse 15

de ben faire, se les feray crever.]

Puisque je suy amoureux

de vous, gracïeuse, gente,

j[a] n’est dolour que je sente

tant suy lïement joyeux.

Si vodray estre sogneux 5

de vous servir a m’entente,

puisque je suy [amoureux

de vous, gracïeuse, gente].

[... -eux]

[... -ente] 10

[... -ente]

[... -eux]

[Puisque je suy amoureux

de vous, gracïeuse, gente,

j[a] n’est dolour que je sente 15

tant suy lïement joyeux.]

Quant compaignons s’en vont jüer

cha et la en pluser païs,

il n’ont point toudis a·ssouper

cras connins ne capons rostis

fors le terme qu’il ont argent, 5

car ausi tost certainement

qu’uns compains pert d’argent le pois,

il fine assés petitement

d’avoir deux ses apres ses p[o]is.

Qui ne veroit que vos doulx yeulx

et le maint[i]eng que vous avéz,

si seroy[t] che, madame, assez

pour joye avoir, si m’aïst Dieux.

En esperance d’avoir mieulx 5

seroit nus cuers reconfortés,

qui ne veroit [que vos doulx yeulx

et le maintieng que vous avez].

[... -eux]

[... -ez] 10

[... -ez]

[... -eux]

[Qui ne veroit que vos doulx yeulx

et le maint[i]eng que vous avez,

si seroy[t] che, madame, assez 15

pour joye avoir, si m’aïst Dieux.]